open-index/open-wikipedia-markdown huggingface dataset:
Gitanas Nausėda

**Gitanas Nausėda** (s. 19. toukokuuta 1964 Klaipėda) on Liettuan presidentti 12. heinäkuuta 2019 alkaen.

## Tausta ja yksityiselämä
Nausėda syntyi vuonna 1964 Klaipėdassa. Hänellä on yksi yksi sisko. Lapsuudessaan Nausėda oli kiinnostunut säästä ja sen ennustamisesta. Kouluaikoinaan hän myös lauloi paikallisessa poikakuorossa. Vuonna 1981 Nausėda ei päässyt läpi matematiikan kokeesta eikä siksi päässyt opiskelemaan taloustiedettä Vilnan yliopistoon. Sen sijaan hän alkoi työskennellä lääkevaraston puhtaanapitotyöntekijänä.

Koulutukseltaan Nausėda on ekonomisti. Hän valmistui Vilnan yliopistosta vuonna 1987. Tämän jälkeen hän jäi yliopistoon taloustieteen lehtoriksi ja toimi virassa aina vuoteen 2004. Vuosina 1990–1992 hän opiskeli DAAD-stipendillä Mannheimin yliopistossa, ja väitteli yhteiskuntatieteiden tohtoriksi seuraavana vuonna. Nausėdan väitöskirja käsitteli tulopolitiikkaa inflaation ja stagflaation aikana. Vuodesta 2009 lähtien hän toimi apulaisprofessorina Vilnan yliopiston kauppakorkeakoulussa. Hän on työskennellyt ruotsalaispankki SEB:n neuvonantajana.

Nausėda on ollut naimisissa Diana Nausėdienėn kanssa vuodesta 1990 lähtien. Parilla on kaksi tytärtä.

Äidinkielensä liettuan lisäksi Nausėda osaa myös saksaa, englantia ja venäjää. Hänen harrastuksiinsa kuuluvat mm. šakki, vanhojen liettualaisten kirjojen keräily sekä laulaminen.

## Poliittinen ura
Vuosina 2004–2009 Nausėda toimi Valdas Adamkusin neuvonantajana.

Riippumaton ehdokas Nausėda voitti vuoden 2019 presidentinvaalit toisella kierroksella, jossa hänen vastaehdokkaansa oli Ingrida Šimonytė. Virkaanastujaiset pidettiin 12. heinäkuuta 2019. Vain kuukauden virassa toimittuaan Liettuan yleisradioyhtiön toteuttamassa kyselytutkimuksessa kävi ilmi, että Nausėda oli maan luotetuin poliitikko.

Vuonna 2023 kävi ilmi, että Nausėda oli liittynyt Neuvostoliiton kommunistiseen puolueeseen vuonna 1988. Skandaalin tästä teki se, että Nausėda ei ollut ilmoittanut asiasta vuoden 2019 vaalien aikana.

Nausėda uusi paikkansa presidenttinä vuoden 2024 vaaleissa. Hän sai ennätykselliset 74,43 % annetuista äänistä, mikä on enemmän kuin koskaan aikaisemmin sitten itsenäisyyden palauttamisen jälkeen.

## Kunnianosoituksia

*  Vytautas Suuren ritarikunnan erikoisluokka (Liettua, 2019, suurmestari)
*  Ruhtinas Jaroslav Viisaan ritarikunnan 1. luokka (Ukraina, 2021)
*  Valkoisen Kotkan ritarikunnan ritari (Puola, 2023)

Vuonna 2019 Nausėdalle myönnettiin kunniatohtorin arvo Gifun yliopistossa.

## Lähteet

## Aiheesta muualla

* Nausėdan Twitter-tili
GDDR6

**GDDR6** (Graphics Double Data Rate, version 6) SGRAM (Synchronous Graphics Random Access Memory) on muistityyppi, jonka standardin JEDEC julkaisi vuonna 2018.

Muistityyppi mahdollistaa suuremman tiedonsiirtonopeuden ja alhaisemman käyttöjännitteen. Piirien hinnan on sanottu olevan 70% korkeampi kuin edeltävissä muistityypeissä.

Edeltävät muistityypit ovat GDDR5 ja GDDR5X.

## Katso myös
*GDDR7

## Lähteet
Palestiinan kansalliskirjasto

**Palestiinan kansalliskirjasto** (; ) on Palestiinan Länsirannan alueella, Ramallahin kaupungissa toimiva kansalliskirjasto.

Palestiinan kansalliskirjasto rakennettiin alkujaan Palestiinalaishallinnon presidentin vierastaloksi, mutta elokuussa 2017 ilmoitettiin, että tämä 4&nbsp;700 neliömetrin laajuinen rakennus on päätetty muuttaa tarpeellisempana pidetyksi kansalliskirjastoksi. 

## Lähteet
Italialaisia kertomuksia 1900-luvulta

**Italialaisia kertomuksia 1900-luvulta** on antologia, joka sisältää italialaisten kirjailijoiden novelleja. Teoksen on toimittanut Rolando Pieraccini ja sen on julkaissut vuonna 2007 Lauttasaari Press. Suomentajia on useita.

Teos sisältää kirjailijoiden elämäkertatietoja ja lähdeteokset myös italiaksi.

## Novellit

* Corrado Alvaro: Viisikymmentä liiraa, suom. Soma Rytkönen
* Giovanni Arpino: Riikinkukko, suom. Soma Rytkönen
* Riccardo Bacchelli: Neljäs vaimo, suom. Soma Rytkönen
* Daniele Benati: Fausto Cicalan paluu, suom. Veera Alanärä
* Vitaliano Brancati: Naapurin Carrubban kahdeksan miljoonaa, suom. Soma Rytkönen
* Dino Buzzati: Seitsemän kerrosta, suom. Aarre Huhtala
* Carlo Cassola: Sotilas, suom. Marja-Leena Mikkola
* Piero Chiara: Tunnen tuoksusi, Giuditta, suom. Soma Rytkönen
* Silvio D’Arzo: Vieraassa kodissa, suom. Marja-Leena Mikkola
* Antonio Debenedetti: Sanat jotka eivät puhu, suom. Unto Paananen
* Beppe Fenoglio: Sielunkaupat, suom. Aarre Huhtala
* Natalia Ginzburg: Äiti, suom. Unto Paananen
* Raffaele La Capria: Kaunis päivä, suom. Veera Alanärä
* Marco Lodoli: Inagaddadavida, suom. Margareta Steinby
* Primo Levi: Kirjan tyttö, suom. Unto Paananen
* Elsa Morante: Silmälasipäinen mies, suom. Soma Rytkönen
* Alberto Moravia: Onneton rakastaja, suom. Soma Rytkönen
* Anna Maria Ortese: Silmälasit, suom. Veera Alanärä
* Goffredo Parise: Sielu, suom. Veera Alanärä
* Cesare Pavese: Nahkatakki, suom. Aarre Huhtala
* Lalla Romano: Rooman ilmanala, suom. Veera Alanärä
* Francesca Sanvitale: Orient-Express, suom. Soma Rytkönen
* Leonardo Sciascia: Seuraleikki, suom. Soma Rytkönen
* Mario Soldati: Pohjakerroksen pikkuasunto, suom. Soma Rytkönen
* Mario Rigoni Stern: Odottaessa, metsää kuunnellen, suom. Veera Alanärä

## Lähteet
Köysikiipeilyn Suomen-mestaruuskilpailut

**Köysikiipeilyn Suomen-mestaruuskilpailut** on Suomen Kiipeilyliiton alainen kilpailu, jossa ratkaistaan köysikiipeilyn Suomen-mestaruus. Kilpailut järjestetään vuosittain.

U13 ja U15 (aiemmin Youth C ja D, sitä ennen Kids A ja B) -sarjojen tittelit ovat vuodesta 2019 lähtien viralliset ja tätä edeltävät epävirallisia. U11 -sarjan tittelit (aiemmin Youth E, sitä ennen Kids C) ovat vuodesta 2024 virallisia.

Vuonna 2025 ikäsarjat muuttuivat kaikissa juniori-ikäluokissa (U20 -> U21, U18 -> U19, U16 -> U17, U14 -> U15, U12 -> U13, U10 -> U11).

## Mitalistit

### Aikuiset

### Juniorit
**U21**

**U19**

**U17**

**U15**

**U13**

**U10**

## Lähteet
Sammy Nelson

**Sammy Nelson** (s. 1. huhtikuuta 1949 Belfast) on pohjoisirlantilainen jalkapalloilija, joka pelasi vasempana puolustajana.

Nelson edusti Englannin liigassa Arsenalia vuosina 1969–1981 ja Brightonia vuosina 1981–1983. Hän oli voittamassa FA Cupia vuonna 1979. Hän kuului Arsenalin mestarijoukkueeseen kaudella 1970–1971 mutta pelasi tuolloin liigassa vain neljä ottelua ja niistä kaksi avauskokoonpanossa. Seuraavalla kaudella hän pelasi liigassa jo 24 ottelua. Kiistattomaksi vakiokokoonpanon pelaajaksi hän murtautui kaudella 1975–1976, jolloin hän pelasi liigassa 36 ottelua. Kaudella 1977–1978 hän pelasi yhtä vaille kaikki liigaottelut ja kaikki FA Cupin ottelut tappioon päättynyttä loppuottelua myöten. Vielä kaudella 1979–1980 hän pelasi liigassa 35 ottelua ja Euroopan cup-voittajien cupissa, jossa Arsenal ylsi loppuotteluun, kaikki pelit välieräotteluita lukuun ottamatta. Viimeisellä Arsenalin-kaudellaan hän pääsi kentälle vain kauden viimeisessä liigaottelussa vaihtopelaajana. Kaudella 1982–1983 Nelsonin edustama Brighton pääsi FA Cupin loppuotteluun mutta Nelson ei pelannut ensimmäisessä loppuottelussa eikä tappioon päättyneessä uusinnassakaan.

Nelson pelasi Pohjois-Irlannin maajoukkueessa 51 ottelua ja teki niissä yhden maalin vuosina 1970–1982. MM-kilpailuissa 1982 hän pääsi vaihtopelaajana kentälle yhdessä alkulohko-ottelussa ja pelasi kokonaan yhden jatkolohko-ottelun.

## Lähteet
David O’Leary

**David O’Leary** (s. 2. toukokuuta 1958 Stoke Newington, Englanti) on irlantilainen jalkapalloilija, joka pelasi keskuspuolustajana.

O’Leary edusti Englannin liigassa Arsenalia vuosina 1975–1993 ja Leedsiä vuosina 1993–1995. Hän voitti Arsenalin joukkueessa liigamestaruuden kausilla 1988–1989 ja 1990–1991. Hän pelasi 25 liigaottelua heti ensimmäisellä liigakaudellaan 1975–1976 ja kuului 1990-luvulle saakka Arsenalin vakiomiehistöön. Kaudella 1977–1978 hän pelasi yhtä vaille kaikki liigaottelut ja kaikki FA Cupin ottelut tappioon päättynyttä loppuottelua myöten. Kaudella 1979–1980 hän pelasi Euroopan cup-voittajien cupissa kaikki Arsenalin ottelut joukkueen edetessä loppuotteluun saakka.  Hän oli voittamassa FA Cupia vuosina 1979 ja 1993, joista jälkimmäisellä kerralla hän pääsi loppuottelussa ja sen uusinnassa kentälle vasta aivan ottelun lopussa.

O’Leary pelasi Irlannin maajoukkueessa 68 ottelua ja teki niissä yhden maalin vuosina 1977–1993. MM-kilpailuissa 1990 neljännesvälieräottelussa Romaniaa vastaan hän pääsi vaihtopelaajana jatkoajalla kentälle ja teki rangaistuspotkukilpailussa viimeisen maalin Irlannin mennessä jatkoon lukemin 5–4.

## Lähteet
Ribaviriini

**Ribaviriini** (C8H12N4O5) on nukleosidianalogeihin kuuluva orgaaninen yhdiste. Yhdistettä käytetään lääketieteessä useiden virusinfektioiden esimerkiksi hepatiitti C:n hoitoon. Ribaviriini kuuluu WHO:n laatimaan tärkeimpien lääkeaineiden luetteloon.

## Ominaisuudet ja käyttö
Huoneenlämpötilassa ribaviriini on kiinteää ainetta. Ribaviriini tehoaa hyvin moniin viruksiin. Se metaboloituu ihmiselimistössä ribaviriini-5-trifosfaatiksi, joka on aktiivinen metaboliitti ja jolla on useita vaikutustapoja. Se estää RNA:n synteesiä estämällä GMP:n biosynteesiä ja estämällä RNA:ta muodostavia RNA-polymeraaseja. Lisäksi ribaviriini-5-fosfaatti altistaa virukset mutaatioille, jotka voivat olla virukselle haitallisia. Ribaviriiniä käytetään esimerkiksi virusten aiheuttaman verenvuotokuumeen, kroonisen hepatiitti-C-infektion, RS-virusinfektion ja sytomegalovirusinfektioiden hoitamiseen. Ribaviriiniä käytetään tyypillisesti yhdessä interferoni α;n, pegyloidun interferonin, bosepreviirin, daklatasviirin, simepreviirin, sofosbuviirin tai telapreviirin kanssa. 

Norjassa tehtiin lääketutkimus, jossa ribaviriinia annettiin tuoreille tyypin 1 diabeetikoille ja tarkoitus oli tutkia, estääkö tämä elimistön beetasolutuhoa. Oslon yliopistollisen sairaalan ja Oslon yliopiston toteuttamassa tutimuksessa saatiin hyviä tuloksia kun ribaviriinia annettiin yhdessä plekonariilin kanssa 48:lle 6-16-vuotiaalle vastasairastuneelle tyypin 1 diabeetikolle. Kontrolliryhmä oli saman kokoinen ja ikäinen. Se sai lumelääkettä. Viruslääkitystä saaneella ryhmällä oli ”huomattavasti korkeampi” elimistön oman insuliinin tuotannon taso vuoden päästä kuin kontrolliryhmällä. Tutkijat päättelivät, että lääkeyhdistelmä hidastaa diabeteksen kehittymistä. Tutkijoiden mukaan on mahdollista, että viruslääkkeiden, tulehduskipulääkkeiden ja haimasolujen vahvistajien yhdistelmälääkitys voi tulevaisuudessa ehkäistä tyypin 1-diabetes kokonaan. Tutkimustyötä lääkehoidosta on jatkettava ja saatu tutkimustulos on toistettava toisten tutkijaryhmien toimesta.

## Haittavaikutukset
Tyypillisimmät ribaviriinin aiheuttamat haittavaikutukset ovat ihottuma, anemia, kuumeilu, huonovointisuus ja ripuli. Ribaviriini voi olla teratogeeninen eli vaurioittaa sikiötä, minkä vuoksi ribaviriinin käyttöä raskauden aikana ei suositella.

## Valmistus
Ribaviriinin synteesissä 1,2,4‐triatsoli‐3‐karboksylaatti ja 1,2,3,5‐tetra‐O‐asetyyli‐β‐d‐ribofuranoosi reagoivat muodostaen nukleosidisidoksen. Asetyyliryhmät poistetaan käsittelemällä tuotetta ammoniakin metanoliliuoksella ja tuotteena muodostuu ribaviriiniä.
:

## Lähteet
Willie Young

**William David ”Willie” Young** (25. marraskuuta 1951 Edinburgh – 2025) oli skotlantilainen jalkapalloilija, joka pelasi keskuspuolustajana.

Young pelasi kaudet 1970–1975 Skotlannissa Aberdeenin joukkueessa ja siirtyi sitten Englannin liigaan Tottenhamin joukkueeseen ja maaliskuussa 1977 edelleen Arsenaliin, jonka riveissä hän voitti FA Cupin vuonna 1979 ja oli loppuottelun häviävänä osapuolena vuosina 1978 ja 1980. Kaudella 1979–1980 hän pelasi Euroopan cup-voittajien cupissa kaikki Arsenalin yhdeksän ottelua ja teki niissä kolme maalia, kun Arsenal ylsi loppuotteluun, jossa se hävisi rangaistuspotkukilpailussa espanjalaisseura Valencialle. Kaudella 1980–1981 Young pelasi vielä liigassa 40 ottelua eli kahta vaille kaikki Arsenalin ottelut mutta kesken seuraavan kauden hän siirtyi Nottingham Forestiin. Vuosina 1983–1985 hän edusti vielä Norwichia, Brightonia ja Darlingtonia.

## Lähteet
David Price (jalkapalloilija)

**David James Price** (s. 23. kesäkuuta 1955) on englantilainen jalkapalloilija, joka pelasi keskikenttäpelaajana.

Price edusti Englannin liigan Arsenalia vuosina 1970–1981. Hän pääsi ensimmäisen kerran liigassa kentälle 9. toukokuuta 1973 vaihtopelaajana kauden 1972–1973 viimeisessä ottelussa Leedsiä vastaan. Seuraavalla kaudella hän pelasi neljä liigaottelua, kaudella 1974–1975 yhden liigaottelun ja yhden välikauden jälkeen kaudella 1976–1977 kahdeksan liigaottelua. Hän teki ensimmäisen liigamaalinsa 23. maaliskuuta 1977 tasapeliin 1–1 päättyneessä vierasottelussa Stokea vastaan.

Kaudella 1977–1978 Price kuului Arsenalin vakiokokoonpanoon. Hän pelasi liigassa 39 ottelua eli kolmea alkukauden ottelua lukuun ottamatta kaikki Arsenalin pelit ja teki niissä viisi maalia. FA Cupissa hän pelasi kaikki Arsenalin ottelut tappioon päättynyttä loppuottelua myöten. Kaudella 1978–1979 Price pelasi liigassa 39 ottelua ja teki niissä kahdeksan maalia. Hän oli myös voittamassa FA Cupia. Kaudella 1979–1980 Price pelasi 22 liigaottelua ja teki niissä yhden maalin. Hän oli häviämässä sekä FA Cupin että Euroopan cup-voittajien cupin loppuottelua.

Kaudella 1980–1981 Young pelasi Arsenalissa vielä 12 liigaottelua ja teki niissä yhden maalin. Keväällä 1981 hän siirtyi Crystal Palaceen, jossa hän pelasi 27 liigaottelua. Uransa lopulla hän edusti vielä Leyton Orientia.

## Lähteet
Die PARTEI

**Die PARTEI** (saks. "**''P**artei für **A**rbeit, **R**echtsstaat, **T**ierschutz, **E**litenförderung und basisdemokratische **I**nitiative*", [[Suomen kieli|suom.]] *työn, oikeusvaltion, eläinsuojelun, eliittien tukemisen ja ruohonjuuridemokratian puolue)'' on vuonna 2004 parodia-projektina perustettu saksalainen puolue. 

Puolueen puheenjohtaja Martin Sonneborn on Euroopan parlamentin jäsen vuodesta 2014.

Saksan liittopäivävaaleissa 2017 Die PARTEI sai 1% Saksan ääneistä ja oli suurin Saksan liittopäivien ulkopuolelle jäänyt puolue. Europarlamenttivaaleissa 2019 Die PARTEI sai lähes 900&nbsp;000 ääntä (2,4%) ja toisen MEP-paikan.

## Lähteet
Portable C Compiler

**Portable C Compiler** (PCC) on Stephen Johnsonin kehittämä C-kielen kääntäjä, jonka kehitys alkoi 1970-luvun lopulla. Ohjelmaa on käytetty pohjana kääntäjille useille eri alustoile: 1980-luvun alkupuolella lähes jokainen C-kielen kääntäjä perustui PCC-ohjelmaan. Kääntäjä on pitkälle yhteensopiva C-kielen K&R C-standardin kanssa, mutta standardi oli vielä epätarkka eikä PCC:tä voinut ajatella referenssikääntäjänä. Ensimmäinen PCC ei ollut niin siirrettävissä kuin sen toivottiin olevan ja "pcc2" julkaistiin vuonna 1983.

Ohjelma on julkaistu BSD-lisenssillä ja siihen tehdään edelleen päivityksiä. Kääntäjä koostuu 30 tiedostosta, jossa on  riviä alustariippumatonta ohjelmakoodia ja  riviä alustariippuvaista ohjelmakoodia.

## Lähteet

## Aiheesta muualla
* http://pcc.ludd.ltu.se
Isabella Beeton

**Isabella Beeton**, o.s. **Mayson** (12. maaliskuuta 1836 – 6. helmikuuta 1865) oli englantilainen kirjailija, joka tunnetaan erityisesti kotitaloutta käsittelevästä teoksestaan *[[Mrs. Beeton’s Book of Household Management]]*. Teosta pidetään tunnetuimpana englantilaisena kotitaloutta käsittelevänä teoksena ja se sisältää esimerkiksi reseptejä ja ohjeita kotitalouden hoitamiseen.

## Elämäkerta

Isabella Mayson syntyi Lontoossa 12. maaliskuuta 1836. Hänen vanhempansa olivat Benjamin ja Elizabeth Mayson. Isabellan isä kuoli ja hänen äitinsä meni uudelleen naimisiin Henry Dorlingin kanssa, jolloin perhe muutti Surreyn kreivikunnan Epsomin kaupunkiin. Sittemmin Isabella opiskeli leivontakoulussa Saksan Heidelbergissä ja otti oppitunteja epsomilaisessa konditoriassa.

19-vuotiaana Isabella tapasi julkaisia Samuel Beetonin. Pari meni naimisiin vuonna 1856. Samuel Beeton julkaisi lehteä nimeltä *Englishwoman's Domestic Magazine*. Isabella Beeton vastasi huomattavasta osasta lehden sisältöä. Vuonna 1859 Isabella alkoi kirjoittaa sittemmin tunnetuksi tullutta teostaan *[[Mrs. Beeton’s Book of Household Management]]*. Teosta julkaistiin aluksi kuukausittain ilmestyneissä osissa *Englishwoman's Domestic Magazine*-lehdessä ja se julkaistiin omana teoksenaan vuonna 1861. Muodoltaan teos oli kokoelma esseitä ja reseptejä. Kirjassa on yli 2&nbsp;000 eri reseptiä ja ohjeita kotitalouden pyörittämiseen. Kirjassa on reseptien ohella esimerkiksi neuvoja siitä, kuinka vieraita tulisi istuttaa ruokapötään, pukeutumisohjeita ja neuvoja ystävien ja tuttavien valitsemiseksi. Suurin osa neuvoista oli suunnattu varsinaisesti kotiapulaisille, eikä niinkään talon emännälle, jonka tehtävänä oli Beetonin mukaan ennemminkin jakaa tehtäviä apulaisille. Kirja oli välitön menestys ja se myi jo ensimmäisenä vuotenaan yli 60&nbsp;000 kappaletta. Vuoteen 1868 mennessä teosta oli myyty jo yli 2 miljoonaa kappaletta. Teosta pidetäänkin tunnetuimpana englantilaisena kotitalouskirjana.

Teoksen kirjoittamista olivat hankaloittaneet vaikeat synnytykset. Beeton oli ollut kirjaa kirjoittaessaan raskaana ja kaksi hänen lapsistaan kuoli vauvana. Beeton kuoli vain 29-vuotiaana 6. helmikuuta 1865 neljännen lapsensa synnytyksen jälkeen saamaansa tulehduksen. 

## Lähteet
Virtsa-avanne

**Virtsa-avanne** eli **virtsatieavanne** eli urostooma on avanne, jonka kautta virtsanjohtimista tuleva virtsa tulee kehon ulkopuolelle. Virtsa-avanteen tekemisen tavallisin syy on virtsarakon poisto virtsarakon syövän takia.

Virtsa-avanne voi olla ns. märkä avanne, jolloin virtsanjohtimista tuleva virtsa tulee suoraan avanteesta, tai ns. kuiva avanne, jolloin virtsa kertyy ihon alle suolesta tehtyyn pussiin, joka tyhjennetään avanteen kautta katetrilla. Märkä avanne on tavallisempi, ja potilaan on käytettävä jatkuvasti avannepussia eli ihoon kiinnitettävää, tyhjennettävää pussia, johon virtsa kertyy.

Yleensä virtsa-avanne tehdään niin, että virtsanjohtimet liitetään eräänlaiseen johtoon, conduitiin, joka tehdään ohutsuolen loppuosasta erotettuun 15–20 cm:n pätkään, jonka toinen pää vedetään vatsan ihon läpi avanteeksi.

Potilaan, jolle on tehty virtsa-avanne, on opeteltava hoitamaan sitä itse vaihtamalla avannepussi (yleensä muutaman päivän välein), puhdistamalla avannetta ympäröivä iho ja tarkkailemalla ihon kuntoa. Ongelmia voi aiheuttaa mm. ihon rikkoutuminen. Avanteeseen kehittyy melko usein tyrä, joka saattaa vaatia korjausleikkauksen. Avannepussi saattaa pettää, jolloin virtsaa leviää ehkä paljonkin vaatteille ym. Tämä ja tällaisten tilanteiden pelko voi rajoittaa sosiaalista ja muuta toimintaa etenkin aluksi, jolloin ongelmia esiintyy useammin. Yleensä virtsa-avanne ei kuitenkaan rajoita elämää.

## Lähteet

## Aiheesta muualla
* Tietoa avanteesta: mikä avanne on?  – Avanne.fi 
* Potilasohjeet – Suomen avannehoitajat ry 
* Virtsa-avanneopas  – Coloplast
Ranskan avoin tennisturnaus 2019 – naisten kaksinpeli

Turnauksen puolustava mestari Simona Halep putosi puolivälierässä Amanda Anisimovalle.

Ashleigh Barty voitti ensimmäisen Grand Slam -turnauksensa, kun hän voitti loppuottelussa Markéta Vondroušován.

## Sijoitetut pelaajat


  Naomi Ōsaka *(3. kierros)*
  Karolína Plíšková *(3. kierros)*
  Simona Halep *(puolivälierät)*
  Kiki Bertens *(2. kierros, keskeytti)*
  Angelique Kerber *(1. kierros)*
  Petra Kvitová *(vetäytyi)*
  Sloane Stephens *(puolivälierät)*
 ** [[Ashleigh Barty]] (mestari)**
  Elina Svitolina *(3. kierros)*
  Serena Williams *(3. kierros)*
  Aryna Sabalenka *(2. kierros)*
  Anastasija Sevastova *(4. kierros)*
  Caroline Wozniacki *(1. kierros)*
  Madison Keys *(puolivälierät)*
  Belinda Bencic *(3. kierros)*
  Wang Qiang *(2. kierros)*
  Anett Kontaveit *(1. kierros)*
  Julia Görges *(1. kierros)*
  Garbiñe Muguruza *(4. kierros)*
  Elise Mertens *(3. kierros)*
  Darja Kasatkina *(2. kierros)*
  Bianca Andreescu *(2. kierros, vetäytyi)*
  Donna Vekić *(4. kierros)*
  Caroline Garcia *(2. kierros)*
  Hsieh Su-wei *(2. kierros)*
  Johanna Konta *(välierät)*
  Lesja Tsurenko *(3. kierros)*
  Carla Suárez Navarro *(3. kierros)*
  María Sákkari *(2. kierros)*
  Mihaela Buzărnescu *(1. kierros)*
  Petra Martić *(puolivälierät)*
  Aljaksandra Sasnovitš *(1. kierros)*


## Kaavio

### Loppukierrokset

### Kaavion yläosa

#### Lohko 1

#### Lohko 2

#### Lohko 3

#### Lohko 4

### Kaavion alaosa

#### Lohko 5

#### Lohko 6

#### Lohko 7

#### Lohko 8

## Lähteet
* Main Draw
### Viitteet
Sofja Žuk

**Sofja Andrejevna Žuk** (; s. 1. joulukuuta 1999 Moskova) on uransa vuonna 2019 selkävaivoihin lopettanut venäläinen tennispelaaja. Hän sijoittui parhaimmillaan kaksinpelissä WTA-listan sijalle 116 joulukuussa 2018.

Žuk voitti tyttöjen kaksinpeliturnauksen Wimbledonissa vuonna 2015. Ammattilaistasolla Žuk pelasi Grand Slam -turnauksen pääsarjassa ensimmäisen kerran Yhdysvaltain avoimissa 2017.

Žuk asuu Floridassa Yhdysvalloissa ja työskentelee urheilijoille manageripalveluja tarjoavassa firmassa.

## Lähteet
Matkailututkimus

**Matkailututkimus** on Suomen matkailututkimuksen seuran julkaisema monitieteinen matkailua, virkistystä ja vapaa-aikaa käsittelevä tiedelehti. Sen tavoitteena on edistää monipuolista, laadukasta matkailualan ja vapaa-ajan tutkimusta sekä niitä koskevaa keskustelua.

Lehteä on julkaistu vuodesta 2004 lähtien. Lehdessä julkaistaan suomen-, ruotsin- ja englanninkielisiä vertaisarvioituja artikkeleita ja katsausartikkeleita sekä vertaisarvioimattomia kirjoituksia puheenvuorot-, ajankohtaista- ja lektiot-osastoilla.

Lehti ilmestyy kaksi kertaa vuodessa ja on luettavissa journal.fi-palvelussa heti sen ilmestyttyä.

Matkailututkimus-lehden aiemmat numerot vuoteen 2016 asti ovat saatavissa Elektran kautta, ja ne siirretään myöhemmin journal.fi-palveluun.

## Lähteet
Kaukasian imaamikunta

**Kaukasian imaamikunta** oli valtio, jonka Dagestanin ja Tšetšenian imaamit perustivat Pohjois-Kaukasiaan taistellakseen Venäjän keisarikuntaa vastaan Kaukasian sodassa. Imaamikunnan perustivat vuonna 1828 kaksi radikaalia imaamia, Ghazi Muhammad ja Šamil.  Imaamikunta lakkasi olemasta vuonna 1859, kun imaami Šamil suostui Venäjän keisarin tarjoamaan antautumissopimukseen.
Antti Pendikainen

**Antti Pendikainen** (27. helmikuuta 1990 – 26. toukokuuta 2019 Asikkala) oli Nilsiässä asunut suomalainen stunt-esiintyjä, sijaisnäyttelijä ja tubettaja. Hän tuli tunnetuksi ympäri maailmaa tekemistään hurjapäisistä stunt-tempuista. Pendikaisen tunnetuimpiin temppuihinsa kuuluu hyppääminen kuumailmapallosta ilman laskuvarjoa vuonna 2015. Samana vuonna hän hyppäsi Hotelli Torni Tampereen katolta base-hypyn. 

Pendikainen kertoi tehneensä pikkupojasta asti stunt-tyylisiä temppuja. Hänen mukaansa sisäinen palo tehdä mahdottomasta mahdollista ajoi häntä uralla eteenpäin. Antti Pendikainen kuului stunt-temppuja tekevään Stunt Freaks Team -ryhmään.

Pendikainen kuoli Asikkalan Vesivehmaalla järjestetyssä offroad-moottoripyörien cross country -kilpailussa toukokuussa 2019. Hän todennäköisesti menetti kohtalaisen hitaassa vauhdissa moottoripyöränsä hallinnan ja törmäsi puuhun.

## Lähteet

## Aiheesta muualla
* 
* Antti Pendikaisen kotisivu
Entäs Bob?

**Entäs Bob?** (*What about Bob?*) on Frank Ozin ohjaama yhdysvaltalainen komediaelokuva vuodelta 1991. Sen pääosia, neuroottista mielenterveyspotilasta ja hänen takiaan kesämökkilomansa pilaavaa omahyväistä psykiatria esittävät Bill Murray ja Richard Dreyfuss. Psykiatrin perheenjäseniä näyttelevät Julie Hagerty, Charlie Korsmo ja Kathryn Erbe.

Young Artist Awards -gaalassa elokuva palkittiin vuoden parhaana perhekomediana.

*Helsingin Sanomien* Mikael Fränti kirjoitti elokuvan tarinan olevan kääntymässä tragediaksi, kunnes Oz löytää siihen ”capralaista uskoa” ja ihmissuhdeongelmat selviävät. Hänestä Murray varastaa show’n alkupuolella, mutta Dreyfuss äityy lopussa ”jacknicholsonmaiseen hohtoon”. *[[Video-opas|Video-oppaassa]]* vuodelta 1994 Olavi Similä piti elokuvaa Murrayn karisman varaan rakennettuna humaanina, toimivana mutta vähän kasvottomaksi jäävänä komediana. Hän antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet
Shorelinen siirros

**Shorelinen siirros** on 25 kilometrin mittainen horisontaalinen siirros Tyynessämeressä Kalifornian osavaltion edustalla. Siirros löydettiin vuonna 2008 noin kilometrin päästä Diablo Canyonin ydinvoimalasta. Tutkijoiden mukaan siirros kykenee aiheuttamaan jopa 7,2 magnitudin suuruisen järistyksen, ja läheisen Hosgrin siirroksen kanssa se aiheuttaa huomattavan uhan läheiselle ydinvoimalalle huolimatta siitä, että Pacific Gas & Electric väittää laitoksen kestävän jopa 7,5 magnitudin järistyksen. 

## Lähteet
Apollon (kirjasarja)

**Apollon** () on yhdysvaltalaisen Rick Riordanin kirjoittama kirjasarja. Kirjasarja kertoo kuolevaiseksi muutetun Apollonin seikkailuista. Se sijoittuu samaan universumiin kuin muutkin Riordanin kirjasarjat.

## Kirjat
### Vaiennut Oraakkeli

Kirja alkaa Apollonin pudotessa New Yorkiin kuolevaisteininä nimeltä Lester Papadopoulus. Hän oli suututtanut isänsä Zeuksen roomalaisten ja kreikkalaisten puolijumalien sodan takia ja tämä oli ottanut häneltä jumalalliset voimat. Kujalla hän tapaa Demeterin kodittoman lapsen, Meg McCaffreyn. Apollon luulee, että hänen pitää tehdä muutama helppo tehtävä saadakseen kuolemattomuutensa takaisin ja hän ja Meg menevät Percy Jacksonin avulla Puoliveristen leirille. Siellä heille selviää, että useat oraakkelit ovat lakanneet toimimasta.

### Synkkä Ennustus

Kirja jatkaa Apollonin tarinaa kuolevaisena. Hän matkaa Pohjois-Amerikassa ja yrittää saada oraakkeleita entiselleen Leo Valdezin, Kalypson ja Festus-lohikäärmeen avulla.

### Palava Labyrintti

Leon ja Apollonin tiet erkanevat. Leon pitää kiirehtiä Juppiterin leiriin varoittamaan tulevasta uhasta. Apollonilla taas on omat ongelmansa. Hänen täytyy kohdata odottamattomat vaarat, kolmas keisari ja olla valmis uhraamaan kaikki, jopa oma henkensä.

## Lähteet
* 
* 

### Viitteet
Jääkiekon maailmanmestaruuskilpailujen 2019 kokoonpanot

Tämä on luettelo jääkiekon maailmanmestaruuskilpailuihin 2019 nimetyistä urheilijoista. Pelaajan nimen yhteydessä on ilmoitettu hänen pelinumeronsa, pelipaikkansa, pituutensa, painonsa, syntymäaikansa ja kaudella 2018–2019 edustamansa seura.

## Lohko A
### Iso-Britannia
*Päävalmentaja: Peter Russell

### Kanada
*Päävalmentaja: Alain Vigneault

### Ranska
*Päävalmentaja: Philippe Bozon

### Saksa
*Päävalmentaja:  Toni Söderholm

### Slovakia
*Päävalmentaja:  Craig Ramsay

### Suomi


*Päävalmentaja: Jukka Jalonen


### Tanska
*Päävalmentaja: Heinz Ehlers

### Yhdysvallat
*Päävalmentaja: Jeff Blashill

## Lohko B

### Italia
*Päävalmentaja:  Clayton Beddoes

### Itävalta
*Päävalmentaja:  Roger Bader

### Latvia
*Päävalmentaja:  Bob Hartley

### Norja
*Päävalmentaja: Petter Thoresen

### Ruotsi
*Päävalmentaja: Rikard Grönborg

### Sveitsi
*Päävalmentaja: Patrick Fischer

### Tšekki
*Päävalmentaja: Milos Riha

### Venäjä
*Päävalmentaja: Ilja Vorobjev

## Aiheesta muualla
* Kokoonpanot IIHF:n tilastosivuilla
Hosgrin siirros

**Hosgrin siirros** on merenalainen siirrosvyöhyke, joka sijaitsee Kalifornian rannikolla San Luis Obispon piirikunnan läheisyydessä. Pääasiallinen siirros on noin 140 kilometriä pitkä, ja sijaitsee Cambrian, San Simeonin, Morro Bayn, Baywood Park-Los Ososin ja Avila beachin yhteisöjen läheisyydessä. Koko siirrosvyöhyke (mukaan lukien sen haarat) on noin 420 kilometriä pitkä, ja se on San Andreasin siirrokesen oikea-lateraalinen osa.  

## Ominaisuudet
Hosgrin siirros on osa San Andreasin siirroshyöhykettä. Sen liike on ensisijaisesti käänteinen työntösiirros, kuten myös sivuttaisuuntainen siirros. Tutkijoiden mukaan Hosgrin siirros kykenee aiheuttamaan jopa 7,5 magnitudin maanjäristyksiä.  4. marraskuuta 1927 tapahtuneen Lompocin maanjäristyksen (7,1 magnitudia) arvioidaan saaneen alkunsa mahdollisesti kyseisestä siirroksesta. 

## Diablo Canyonin voimalaitos
Seismologit valvovat jatkuvasti Hosgrin siirroksen aktiivisuutta johtuen Diablo Canyonin ydinvoimalan läheisyydestä. Itse asiassa siirros on merellä vain 4 kilometrin päässä ydinvoimalasta. Vasta vuonna 2008 löydettiin uusi vieläkin lähempämä oleva siirros; Shorelinen siirros, vain noin 1,5 kilometrin päässä ydinvoimalasta.

## Lähteet
Naisten Liiga -kausi 2019

**Naisten Liiga -kausi 2019** oli vuonna 2006 perustetun Naisten Liigan 13. kausi ja kaikkiaan 49. kerta, jolloin jalkapallon naisten Suomen mestaruus ratkaistaan. Mestaruuden voitti Helsingin Jalkapalloklubi.

Hallitseva mestari PK-35 Vantaa menetti sarjapaikkansa tammikuussa 2019, kun Suomen Palloliiton lisenssikomitea ei myöntänyt seuralle liigalisenssiä, koska se ei täyttänyt taloudellisia kriteerejä. PK-35:n tilalle otettiin Kuopion Palloseura, joka peri Naisten Ykköseen pudonneen Pallokissojen sarjapaikan joulukuussa 2018.

## Sarjajärjestelmä
Naisten Liigan kausi 2019 pelattiin kymmenen joukkueen kaksinkertaisena alkusarjana, jonka jälkeen kuusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet laskettiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2020 ja kolmas karsi liigapaikastaan Ykkösen toiseksi sijoittuneen kanssa.

## Joukkueet

## Sarjataulukot
### Runkosarja

### Yläloppusarja

 

### Alaloppusarja

 

## Liigakarsinta

PK-35 nousi Naisten Liigaan yhteismaalein 6–4.

## Parhaat maalintekijät

## Kuukauden pelaajat
Naisten Liigan kuukauden pelaajan valitsee Jalkapallon Pelaajayhdistys.

## Lähteet

## Aiheesta muualla
*Naisten Liigan kotisivut
Dyveke Sigbritsdatter

**Dyveke Sigbritsdatter** (myös **Ottikesdatter**; n. 1491 – 21. syyskuuta 1517 Kööpenhamina, Tanska) oli Tanskan kuninkaan Kristian II:n hollantilaissyntyinen rakastajatar. Dyveken murhaksi väitetty äkillinen kuolema lietsoi kuningas Kristiania siirtymään mielivaltaisempaan hallintoon.

## Elämä
Dyveken äiti oli hollantilaissyntyinen Sigbrit Willoms, joka omisti 1500-luvun alussa majatalon Bergenissä Norjassa. Isästä tiedetään vain etunimi Ottike. Nimi Dyveke tarkoittaa hollanniksi ”pikku kyyhkyä”. Silloinen Tanskan kruununprinssi ja Norjan käskynhaltija Kristian iski silmänsä nuoreen Dyvekeen tavatessaan tämän tanssiaisissa Bergenin raatihuoneella Norjan-matkallaan vuonna 1507 (toisten lähteiden mukaan 1509). Äiti ja tytär muuttivat Kristianin luo Osloon, jossa Dyvekestä tuli Kristianin rakastajatar ja Sigbritistä tämän luotettu neuvonantaja. He siirtyivät Kööpenhaminaan Kristianin tultua Tanskan kuninkaaksi vuonna 1513. Dyveke asui aluksi pääkaupungin ulkopuolella kuninkaallisella Hvidøren tilalla, mutta muutti vuonna 1516 Kööpenhaminan keskustassa Amagertorv-torin laidalla sijainneeseen taloon.

Kuningas Kristian jatkoi Dyveken pitämistä rakastajattarenaan sen jälkeenkin kun oli solminut vuonna 1515 avioliiton Elisabet Itävaltalaisen kanssa. Tämä herätti pahennusta tanskalaisten keskuudessa ja sai raivoihinsa myös kuningatar Elisabetin isoisän, keisari Maksimilianin, sekä Elisabetin veljen, tulevan keisari Kaarle V:n. Dyveke kuoli äkisti vuonna 1517, huhujen mukaan syötyään myrkytettyjä kirsikoita. Nykyhistorioitsijoiden arvion mukaan todellinen kuolinsyy saattoi olla myös umpilisäkkeen tulehdus. Kuningas Kristian epäili murhaajaksi linnanpäällikköään Torben Oxea, ja järjesti tämän tuomituksi kuolemaan ja mestatuksi. Tätä on pidetty ensimmäisenä niistä Kristian II:n toimista, jotka myöhemmin toivat hänelle liikanimen ”Kristian Tyranni”, ja se käänsi aateliston häntä vastaan. On myös väitetty, että Kristian muuttui päätöksenteossaan ankarammaksi, kun Dyveken pehmentävä vaikutus oli poissa. Sigbritin vaikutusvalta sen sijaan kasvoi Dyveken kuoltua ja hän pysyi kuninkaan tärkeimpänä neuvonantajana, kunnes Kristian syöstiin vallasta vuonna 1523.

Dyveke haudattiin Helsingørin karmeliittaluostarin kirkkoon.

## Fiktiossa
Dyveke on ollut aiheena useissa näytelmissä, joita ovat muun muassa Ole Johan Samsøen *Dyveke* (1796) ja Adolf Paulin *Kuningas Kristian II* (1898). Viimeksi mainittu tunnetaan Jean Sibeliuksen siihen säveltämästä musiikista, joka sisältää muun muassa Dyveken tanssin.

## Lähteet
Ecuadorin naisten jalkapallomaajoukkue

**Ecuadorin naisten jalkapallomaajoukkue** on Ecuadorinn naisten edustusjoukkue jalkapallossa. Se toimii Ecuadorin jalkapalloliiton alaisuudessa. Ecuador on pelannut kertaalleen maailmanmestaruuskilpailuissa. Tämä tapahtui Kanadassa 2015, jolloin se hävisi kaikki lohkovaiheen ottelunsa. Copa Américassa se on ollut parhaimmillaan kolmas vuonna 2014. Maaliskuussa 2019 Ecuadorin sijoitus maailmanrankingissa oli 62. Sen historian paras sijoitus on 46. Ensimmäiset maaottelunsa Ecuador pelasi tammikuussa 1995 vuoden 1995 MM–kilpailujen karsinnoissa. Ensimmäinen ottelu oli 8. tammikuuta Brasiliaa vastaan, jolloin Ecuador hävisi 13–0.

## Lähteet

## Aiheesta muualla
Tiedusteluvalvontavaliokunta

**Tiedusteluvalvontavaliolautakunta** (TiV) on yksi Suomen eduskunnan seitsemästätoista pysyvästä valiokunnasta, jonka tehtävä on toimia siviili- ja sotilastiedustelutoiminnan parlamentaarisena valvojana. Valiokunta valvoo tiedustelutoiminnan asianmukaisuutta ja tarkoituksenmukaisuutta, seuraa ja arvioi tiedustelutoiminnan painopisteitä, seuraa ja edistää perus- ja ihmisoikeuksien toteutumista tiedustelutoiminnassa, käsittelee valmistelevasti tiedusteluvalvontavaltuutetun kertomukset ja käsittelee tiedusteluvalvontavaltuutetun valvontahavainnot.

Tiedusteluvalvontavaliokunnalla on oikeus omasta aloitteestaan ottaa käsiteltäväkseen toimialaansa kuuluva asia sekä laatia siitä mietintö täysistuntoon, jos valiokunta katsoo asian merkityksen sitä vaativan.

Tiedusteluvalvontavaliokunta osallistuu tiedusteluvalvontavaltuutetun nimittämiseen lausumalla mielipiteensä asiasta valtioneuvostolle.

Muista valiokunnista poiketen tiedusteluvalvontavaliokunta asetetaan vasta sen jälkeen, kun valtioneuvosto on eduskuntavaalien jälkeen tullut nimitetyksi, jollei eduskunta puhemiesneuvoston ehdotuksesta toisin päätä. Tämän lisäksi muista valiokunnista poiketen tiedusteluvalvontavaliokunnan jäseneksi tai varajäseneksi aiotun kansanedustajan on pyydettävä tietosuojavaltuutettua tarkastamaan, onko henkilötietojen käsittelystä poliisitoimessa annetun lain (761/2003) 5 §:ssä tarkoitetussa suojelupoliisin toiminnallisessa tietojärjestelmässä tietoja asianomaisesta kansanedustajasta. Tietosuojavaltuutettu saattaa pyynnön tehneen kansanedustajan, hänen edustamansa eduskuntaryhmän puheenjohtajan ja eduskunnan pääsihteerin tietoon havaintonsa tietojärjestelmän sisältämien kansanedustajaa koskevien tietojen olemassaolosta.

Tiedusteluvalvontavaliokunta perustettiin ja asetettiin ensimmäisen kerran eduskunnan hyväksyttyä uudet tiedustelulait vuonna 2019.

## Valiokunnan jäsenet
Tiedusteluvalvontavaliokunnassa on 11 jäsentä ja 2 varajäsentä, jotka valitaan eduskunnan täysistunnossa. Muista valiokunnista poiketen tiedusteluvalvontavaliokunnan puheenjohtajuus ja varapuheenjohtajuus jaetaan erikseen tavanomaisen valiokuntajaon ulkopuolelta. Valiokunnan puheenjohtajuuden saa suurin eduskuntaryhmä ja varapuheenjohtajuuden toiseksi suurin eduskuntaryhmä.

### Vaalikaudella 2023–2027

## Valiokunnan puheenjohtajat

## Lähteet
Khalke (kaupunki)

**Khalke** (, myös *Khalkeia*,  tai *Khalkia*, ; ) oli antiikin aikainen kaupunki ja kaupunkivaltio (*polis*) samannimisellä saarella (nyk. Chálki) Kreikassa. Sen kaupunkikeskus sijaitsi nykyisen Chorión kylän lähellä. 

## Maantiede

Khalken poliksen kaupunkikeskus sijaitsi saaren eteläosissa Chorión kylän paikalla tai lähellä. Sen akropoliina eli yläkaupunkina ja linnavuorena toimi sama vuori, jolla nykyisin on keskiaikainen johaniittain ritakunnan linna. Kaupungilla oli satama, jonka paikkaa ei tunneta varmuudella.

Khalken kaupunkivaltion alue käsitti koko saaren, toisin sanoen noin 28 neliökilometriä, eikä sillä ollut muita poliksia. Saari sijaitsee antiikin nimistöllä Rhodoksen länsipuolella, Strabonin arvion mukaan 80 stadioninmittaa Teloksesta, 400 stadioninmittaa Karpathoksesta ja 800 stadioninmittaa Astypalaiasta.

## Historia

Khalken historiasta tiedetään antiikin lähteiden kautta vain vähän. Kaupunki on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään klassisen kauden lähteessä. 400-luvun eaa. jälkimmäisellä puoliskolla Khalke kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 450/449–427/426 eaa. Thukydides mainitsee Khalken usein. Ateenan laivaston komentajat Leon ja Diomedon vetäytyivät peloponnesolaissodan aikaan vuonna 412 eaa. Khalkelle hyökättyään Rhodokselle, jossa peloponnesolaisliiton laivasto oli.

300-luvun eaa. puolivälissä Khalke solmi Knidoksen kanssa *[[isopoliteia]]*-sopimuksen. Sillä kaupungit sopivat jakavansa kansalaisuuden (*[[politeia]]*) sekä myönsivät toistensa asukkaille oikeuden ostaa maata toisen kaupungin alueelta. Kaupungin kansalaisesta käytettiin etnonyymejä *Khalkeatas* (), *Khalkeiatēs* (), *Khalkētas* (), *Khalkitēs* () ja *Khalkaios* ().

Khalke saattoi lyödä omaa hopearahaa 300-luvulta eaa. lähtien, mutta kyseiset rahat saattavat olla myös Kaarian Khalketorin kaupungin lyömiä. 300-luvun eaa. lopulla Khalke tuli Rhodoksen alaisuuteen yhtenä Kameiroksen *[[demos (alue)|demoksista]]*.

## Rakennukset ja löydökset

Khalken kaupunki tai ainakin sen akropolis on ollut ympäröity muurein. Muureista on säilynyt osia, joista vanhimmat ovat peräisin arkaaiselta kaudelta 500-luvulta eaa., mutta suurin osa hellenistiseltä kaudelta. Kaupungissa tiedetään olleen Apollonille omistettu temppeli. Piirtokirjoitusten perusteella siellä oli myös Asklepioksen, Hekaten ja Zeuksen kultit ja näin oletettavasti näille omistetut pyhäköt.

## Lähteet
Khalke

**Khalke** (, ”Pronssinen”; ) voi viitata seuraaviin:

* Chálki, antiikin Khalke, saari Kreikassa
** Khalke, antiikin aikainen kaupunki samannimisellä saarella
* Khalke (*Khalkē Pylē*, ”Pronssinen portti”), Konstantinopolin keisarillisen palatsin pääportti bysanttilaisella kaudella
Oiai

**Oiai** () oli antiikin aikainen kaupunki ja kaupunkivaltio (*polis*) Rhodoksen saarella (nyk. Ródos) Kreikassa. Sen tarkkaa sijaintia ei tunneta. 

Oiai oli ilmeisesti Lindoksen alainen tai siitä eronnut lyhytikäinen polis, ja vaikuttaa sijainneen sen alueella, toisin sanoen Rhodoksen kaakkoisosassa. Oiain historiasta ei tiedetä juuri mitään, ja sen olemassaolo tunnetaan lähinnä siksi, että sen tiedetään kuuluneen klassisella kaudella 400-luvun eaa. jälkimmäisellä puoliskolla Ateenan johtamaan Deloksen meriliittoon. Kaupunki esiintyy liiton verotusluetteloissa vuosina 454/453 ja 452/451 eaa.

Kaupungin kansalaisesta käytettiin etnonyymiä *Oiatēs* ().

## Lähteet
Pedieis

**Pedieis** () voi viitata seuraaviin:

* Pedieis, antiikin aikainen kaupunki Fokiin maakunnassa Kreikassa
* Pedieis, antiikin aikainen kaupunki Rhodoksen saarella Kreikassa
* Pedieis, Oineis-fylen *mesogeios*-trittyksen tai Akharnain demoksen osan nimi Attikassa Kreikassa

## Lähteet
Caroline Lawrence

**Caroline Lawrence** (s. 1954 Lontoo) on yhdysvaltalainen kirjailija. Hänet tunnetaan parhaiten nuorille suunnatun *[[Roomalaismysteerit]]*-kirjasarjan kirjoittajana. Sarjassa roomalaistyttö Flavia Gemina ratkoo arvoituksia yhdessä ystäviensä orjatyttö Nubian, juutalaispoika Jonatanin ja mykän katupojan Lupuksen kanssa.

Sarja on kerännyt suosiota ympäri maailmaa ja voittanut useita palkintoja. Lawrencen ensimmäinen *Roomalaismysteerit*-kirja, ''Ostian Koirat'', julkaistiin vuonna 2001. Romaania seurasivat *[[Vesuviuksen salaisuudet]]* ja *[[Pompejin merirosvot]]* sekä sarjan suomentamattomat teokset.

2010-luvulla Lawrence on julkaissut teoksia, jotka kuuluvat *The Western Mysteries*-kirjasarjaan.

## Lähteet

## Aiheesta muualla

* Kirjailijan kotisivut
Juho Wallinheimo

**Juho Walfrid (Valfrid) Wallinheimo**, vuoteen 1906 **Wallin** (20. lokakuuta 1871 Längelmäki – 27. huhtikuuta 1955 Pälkäne) oli suomalainen pappi ja kirjailija.

## Henkilöhistoria
Wallinheimon vanhemmat olivat maanviljelijä, kauppias Anton Henrik Wallin-Nikkilä ja Ida Räväsmäki ja puoliso vuodesta 1894 Fanny Ellida Nyberg (k. 1954). Wallinheimo tuli ylioppilaaksi Hämeenlinnan lyseosta 1890 ja vihittiin papiksi 1894.  Hän toimi Pälkäneen kappalaisena 1902–1909 ja Mikkelin kaupungin kirkkoherrana 1909–1918 ja Sääksmäen 1918–1950. Rovastin arvonimen hän sai 1916. Uskonnonopettajana Mikkelin lyseossa Wallinheimo toimi 1909–1912 ja Mikkelin tyttökoulussa ja jatkoluokilla 1908–1918. Suomen sisällissodassa hän oli Itäarmeijan esikunnan pappi. Koivikon turvakodin pappi ja rahastonhoitaja ja Tampereen tuomiokapitulin asessori Wallinheimo oli 1927–1933.

Juho Wallinheimon poika oli teollisuusneuvos Paavo Wallinheimo.

## Julkaisuja
* *Herännäisyyden vaiheista Porissa ja Porin tienoilla etenkin entisessä Ulvilan kirkkoherrakunnassa*, 1905
* *Kuvauksia muutamain Keski-Hämeen seurakuntain uskonnollissiveellisistä oloista*, 1910
* *Tanskan matkamme: suomalaisten pappien yhteisretki kesällä 1911: osanottajien kuvaamana*, 1911 (yksi kirjoittajista)
* *Jumalan huoneen rakennus: Raamatun rakennuskäsitettä selvittävä tutkielma*, 1912
* *Tutkimuksia Suomen kirkkohistorian alalta*, 1913 (yksi kirjoittajista)
* *Pyhäkoulu ja suuri lähetystehtävä: muistelmia Zürichin maailmankongressista*, 1915
* *Uskonpuhdistus ja Suomen kirkko: juhlajulkaisu uskonpuhdistuksen 400-vuotismuiston johdosta*, 1917 (yksi kirjoittajista)
* *Lähetyksen tila ja Kristuksen kirkko nykyhetkellä*, 1918
* *Kertomus Suomen evankelisluterilaisen kirkon tilasta vuosina 1918–1922*, 1923
* *Kirkon ja valtion ero*, 1923
* *Lutherin katekismuksen wuosisataismuisto: 1529–1929*, 1929, Jaakko Gummerus, Aug. F. Peltonen, J. W. Wallinheimo
* *Piispa Jaakko Gummeruksen muistoksi: Teologisesta aikakauskirjasta N:o 6 1933 = Till minnet av biskop Jaakko Gummerus: ur Teologisk tidskrift N:o 6 1933*, 1933
* *Sääksmäen vanhan kivikirkon vaiheita*, 1934
* *Hämeenmaa: 4, Hämeen elämää ja oloja*, 1934 (yksi kirjoittajista)
* *Kysymys sodasta ja rauhasta Raamatun valossa*, 1935
* *Vanha kivikirkko*, 1936
* *Kiusaus, lankeemus, nouseminen: kaksi raamattutuntia*, 1936
* *Kristus – maailman toivo: muistelmia ja vaikutelmia Oslon pyhäkoulukokouksesta*, 1937
* *Sairaskäynneistä: mietteitä ja muistikuvia*, 1938
* *Kirkonarkistojemme merkitys ja hoito*, 1940
* *Piirteitä Jumaluusopillisen tiedekunnan elämästä 50 vuotta sitten*, 1941
* *Pyhäkoulun vaiheista Hämeen seurakunnissa: esitelmä, Pyhäkouluyhdistyksen kesäjuhlassa Tampereella 7.6.1941*, 1941
* *Xenia Ruuthiana: professori emerito Martino Ruuth praesidi promotoriqve suo*, 1945 (yksi kirjoittajista)
* *Hämäläisten suhtautuminen kirkkoon ja uskontokysymyksiin. 1. osa, Keskiaika, uskonpuhdistuksen ja puhdasoppisuuden aika*, 1945

## Lähteet
Kahoot!

**Kahoot!** on verkossa sijaitseva pelipohjainen oppimisympäristö. Sen avulla voi luoda helposti tietokilpailuja, joihin voi pelikoodin avulla osallistua. Kahoot! on saatavilla useilla eri kielillä. Se toimii useilla eri käyttöjärjestelmillä ja sovelluksena.

Tietokilpailuja voi luoda kuka tahansa rekisteröitynyt ja sisäänkirjautunut käyttäjä ilmaiseksi. Rekisteröityminen on myös ilmaista. Tekemänsä tietokilpailun voi halutessaan laittaa kaikille näkyväksi. Kahoot! on muun muassa helppokäyttöisyytensä ansiosta tullut suosituksi kouluissa. Ennalta laadittua Kahoot!-tietovisaa pelatakseen on opettajan vain kirjauduttava sisään, ja oppilaat voivat syöttää pelille generoituvan koodin Kahoot!:in nettisivuilta. Jokainen pelaaja valitsee itselleen ennen peliä käyttäjänimen. Kysymys ja vastausvaihtoehdot näkyvät erillisellä ruudulla (yleensä opettajan). Pelaajien näytöllä näkyy pelkästään 2–4 laatikkoa, yksi jokaiselle vastausvaihtoehdolle. Tietokilpailun luoja saa valita jokaiselle kysymykselle aikarajan sekä vastausvaihtoehtojen määrän. Jokaisen kysymyksen jälkeen näkyy kilpailun tilanne ennen seuraavaa kysymystä. Pisteitä saa oikeasta vastauksesta 1–1 000 vastausnopeudesta riippuen. Pelin lopussa näytetään viiden eniten pisteitä saaneiden pelaajien nimet sekä oikein vastattujen kysymysten määrä, ja kolme parasta pelaajaa saavat näytölleen kuvan joko pronssisesta, hopeisesta tai kultaisesta mitalista.

Kahoot!:in perustivat syyskuussa 2013 Johan Brand, Jamie Brooker ja Morten Versvik yhteistyössä Norjan teknis-luonnontieteellisen yliopiston kanssa.

## Lähteet

## Aiheesta muualla
* Ohjeita Kahoot!in käyttämiseen
Sigbrit Willoms

**Sigbrit Willoms** (myös **Villoms**, **Willums** tai **Willems**) oli hollantilaissyntyinen nainen, joka oli Tanskan kuningas Kristian II:n tärkeä neuvonantaja sekä tämän rakastajattaren Dyveke Sigbritsdatterin äiti.

Sigbrit Willomsin veli oli Amsterdamin pormestari. Leskeytynyt Sigbrit muutti 1500-luvun alussa kestikievarin pitäjäksi Norjan Bergeniin. Vuonna 1507 (tai 1509) Norjan käskynhaltijana toiminut Tanskan prinssi Kristian rakastui hänen tyttäreensä Dyvekeen ja otti tämän rakastajattarekseen, jolloin äiti ja tytär muuttivat hänen luokseen Osloon. Kristianin noustua vuonna 1513 Tanskan valtaistuimelle he siirtyivät Kööpenhaminaan. Dyveken kuoltua vuonna 1517, huhujen mukaan myrkytettynä, Sigbritistä tuli entistäkin vaikutusvaltaisempi ja kuningas Kristian alkoi kysyä hänen neuvoaan kaikissa asioissa. Sigbrit nousi vähitellen julkiseen asemaan ja hän jopa neuvotteli kuninkaan nimissä ulkomaiden lähettiläiden kanssa. Hän saavutti myös kuningatar Elisabet Itävaltalaisen luottamuksen. Sigbrit osallistui kruununprinssi Hannun kasvatukseen ja hänet tunnettiin kuningasperheessä nimellä ”äiti Sigbrit”.

Sigbrit vaikutti vuodesta 1517 alkaen Tanskan tulli-, finanssi- ja rahapolitiikkaan, ja osoitti kiinnostusta varsinkin kaupan edistämiseen. Hän tuki Kristianin pyrkimystä tehdä Kööpenhaminasta Itämeren kaupan keskus. Vuodesta 1519 Sigbrit kontrolloi Juutinrauman tulleja ja siirrätti tullien perimisen Helsingørista Kööpenhaminaan keskittääkseen verotusta. Hän otti hoitaakseen myös epäsuositun viiniveron. Hänen aloitteestaan Kristian kutsui hollantilaisia talonpoikia Amagerin saarelle, jossa nämä uudistivat maataloustuotteiden hyödyntämistä kuten voin ja juuston valmistusta. Sigbrit puuttui myös Kööpenhaminan kaupunginhallintoon ja vaati määräyksiä kaupungin siisteyden parantamisesta.

Sigbrit kannusti jatkuvasti kuningas Kristiania suosimaan porvaristoa, kauppiaita ja talonpoikia aatelin kustannuksella, joten hän oli erittäin vihattu Tanskan aatelin keskuudessa. Kielteisen jälkimaineensa vuoksi häntä on väitetty muun muassa vuoden 1520 Tukholman verilöylyn suunnittelijaksi, vaikka tästä ei ole mitään todisteita. Kun Kristian II vuonna 1523 syöstiin vallasta, Sigbrit seurasi häntä maanpakoon. Hänen tiedetään eläneen ainakin vielä 1531 Gentissä Flanderissa. Vahvistamattoman tiedon mukaan hänet olisi myöhemmin poltettu noitana.

## Lähteet
Durrellin perhe

**Durrellin perhe** (*The Durrells*) on brittiläinen draamakomediasarja vuodelta 2016. Se perustuu eläintutkija ja kirjailija Gerald Durrellin lapsuusmuistoihin englantilaisen yksinhuoltajaperheen elämästä Kreikan Korfun saarella vuosina 1935–1939. Sarjan on käsikirjoittanut Simon Nye, joka vastasi myös BBC:n samanaiheisen televisioelokuvan *My Family and Other Animals* (2005) käsikirjoituksesta.

Sarjan ensimmäisiä tuotantokausia on esitetty Yle TV1 -kanavalla useampaan kertaan vuodesta 2017 alkaen. Keväällä 2019 Britanniassa esitettiin sarjan viimeinen, neljäs tuotantokausi. Samaan aikaan Suomessa esitettiin kolmatta tuotantokautta arkipäivien alkuillassa.

## Rooleissa

## Lähteet
SLAM

**Slam** tai **SLAM** voi tarkoittaa jotain seuraavista:
* *Selectable Lightweight Attack Munition*, maamiina
* *Standoff Land Attack Missile*, risteilyohjus
* *[[Supersonic Low Altitude Missile]]*, peruttu ydinristeilyohjus
* *Submarine Launched Airflight Missile*, kokeellinen sukellusveneohjus
* *Shoulder-Launched Antiaircraft Missile*, ehdotus olalta laukaistavalle ilmatorjuntaohjukselle
* Slam (kappale), Anna Abreun kappale
* Slam, Juice Leskisen kokoelmalevy
* Slam, elektronisen musiikin yhtye
* *[[Slam (lehti)|Slam]]*, yhdysvaltalainen urheilulehti
* *[[Slam (vuoden 1998 elokuva)|Slam]]*, vuoden 1998 elokuva
* *[[Slam (vuoden 2018 elokuva)|Slam]]*, vuoden 2018 elokuva
Aja ääneti, aja syvällä

**Aja ääneti, aja syvällä** (engl. *Run Silent, Run Deep*) on yhdysvaltalainen romaani sukellusvenesodasta, jonka on kirjoittanut Edward L. Beach, Jr. ja julkaissut Henry Holt & Co. Beach kirjoitti romaanin omien kokemustensa perusteella ja muutamaa kunnostautunutta alusta mallina käyttäen.

## Lähteet